નવી દિલ્હી- રાજસ્થાનના પોખરણમાં વિશ્વની સૌથી ઝડપી સુપરસોનિક ક્રુઝ મિસાઈલ બ્રહ્મોસનું આજે વધુ એક સફળ પરીક્ષણ કરવામાં આવ્યું હતું. ઓછી ઉંચાઈ પર અને ઝડપી ઉડાન ભરવામાં તેમજ દુશ્મનોના રડારથી બચીને લક્ષ્યને સચોટ રીતે ભેદવા માટે જાણીતી બ્રહ્મોસ મિસાઈલનું ગુરુવારે પરીક્ષણ કરવામાં આવ્યું હતું. સુપરસોનિક ક્રુઝ મિસાઈલ બ્રહ્મોસનું પ્રથમ પરીક્ષણ 12જૂન, 2001ના રોજ કરવામાં આવ્યું હતું. મિસાઈલનું નામ બ્રહ્મોસ ભારતની બ્રહ્મપુત્રા નદી અને રશિયાની મસ્કવા નદીના નામ ઉપરથી રાખવામાં આવ્યું છે. બ્રહ્મોસ મિસાઈલ અવાજની ઝડપ કરતાં પણ આશરે 3 ગણી વધારે ગતિએ પ્રહાર કરવા સક્ષમ છે. બ્રહ્મોસ મિસાઈલની રેન્જ 290 કિમોમીટર છે. આ મિસાઈલ પોતાની સાથે 300 કિલોગ્રામ પરમાણું વિસ્ફોટક લઈ જવા માટે સક્ષમ છે.